BG
L 139/126
Дания Засегнат доставчик на аеронавигационно обслужване
Naviair
Официален вестник на Европейския съюз
18.5.2022 г.
Цели относно ефективността на управлението на безопасността, изразени като ниво на изпълнение в диапазона от ниво А до ниво D на ЕААБ Цел за управлението на безопасността
2021 г.
2022 г.
2023 г.
2024 г.
Политика и цели за безопасност
C
C
C
C
Управление на риска за безопасността
B
C
D
D
Осигуряване на безопасност
B
C
C
C
Насърчаване на безопасността
B
C
C
C
Култура на безопасност
B
C
C
C
(11)
По отношение на заложените в проектоплана цели във връзка с безопасността, предложени от Дания за доставчика на аеронавигационно обслужване (Naviair), Комисията установи, че по отношение на целта за „управление на риска за безопасността“ равнището на валидната за целия Европейски съюз цел за ефективност се планира да бъде постигнато през 2023 г., докато по отношение на останалите „цели за управление на безопасността“ местните цели за ефективност отговарят на равнището на валидните за целия Съюз цели за ефективност за всяка календарна година от 2022 г. до 2024 г., с изключение на областта „политика и цели за безопасност“, където се планира равнището на валидната за целия Европейски съюз цел за ефективност да бъде достигнато за всяка календарна година от референтния период.
(12)
Комисията отбелязва, че в проектоплана за ефективност, представен от Дания, се определят мерки по отношение на Naviair за постигането на местните цели за безопасност, като например изпълнението на изискванията за съответствие, наложени с Регламент за изпълнение (ЕС) 2017/373 на Комисията (6), както и прилагането на найдобрите практики, описани в ръководствата за управление на безопасността на ИКАО, CANSO и Евроконтрол.
Комисията обаче счита, че в рамките на наблюдението през оставащите години от РП3 следва да бъдат предоставени повече подробности относно предвидените мерки.
(13)
Въз основа на констатациите, изложени в съображения 11 и 12, и като се има предвид, че валидните за целия Съюз цели за ефективност по отношение на безопасността, определени в Решение за изпълнение (ЕС) 2021/891, трябва да бъдат постигнати до последната година от РП3, а именно 2024 г., включените в проектоплана за ефективност на Дания цели следва да бъдат оценени като съгласувани с валидните за целия Европейски съюз цели за ефективност в ключовата за ефективността област „безопасност“.
Оценка на заложените в проектоплана цели за ефективност в ключовата за ефективността област „околна среда“
(14)
По отношение на ключовата за ефективността област „околна среда“ съгласуваността на представените от Дания цели относно средната ефективност на хоризонтален полет по маршрута (т.е. при прелитане) за действителната траектория е оценена въз основа на критерия, определен в точка 1.2 от приложение IV към Регламент за изпълнение (ЕС) 2019/317.
Съответно предложените цели, съдържащи се в проектоплана за ефективност на Дания, бяха сравнени със съответните референтни стойности за ефективност на хоризонтален полет по маршрута, определени в плана за подобряване на европейската трасова мрежа (ERNIP), който е бил на разположение към момента на приемане на валидните за целия Съюз преразгледани цели за ефективност за РП3, т.е. на 2 юни 2021 г. Тази оценка е извършена, като са взети предвид местните обстоятелства, и се допълва от преглед на планираните мерки за постигане на целите във връзка с околната среда по точка 2.1, буква а) от приложение IV към Регламент за изпълнение (ЕС) 2019/317.
(6) Регламент за изпълнение (ЕС) 2017/373 на Комисията от 1 март 2017 г. за определяне на общи изисквания за доставчиците на услуги и надзора при управлението на въздушното движение/аеронавигационното обслужване и други мрежови функции за управление на въздушното движение, за отмяна на Регламент (ЕО) № 482/2008 и на регламенти за изпълнение (ЕС) № 1034/2011, (ЕС) № 1035/2011 и (ЕС) 2016/1377, както и за изменение на Регламент (ЕС) № 677/2011 (OB L 62, 8.3.2017 г., стр. 1).